
Препис!                                             
ОБЩИНСКИ СЪВЕТ – СТРЕЛЧА
Р Е Ш Е Н И Е

№ 549
от Извънредно заседание на ОбС – Стрелча
проведено на 16.09. 2026г.
взето с Протокол № 45
Относно: Приемане бюджета на община Стрелча за 2026 година.
На основание чл.39, чл.52 и чл.94 от Закона за публичните финанси и чл.21, ал.1, т.6, във връзка с чл.27, ал.4 и ал.5 от ЗМСМА, съгласно с разпоредбите на ЗДБРБ за 2026 година, ПМС № 102/12.08.2026 година за изпълнение на държавния бюджет на Република България за 2026 година и Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на общинския бюджет на община Стрелча, и внесено предложение от инж. Георги Павлов - Кмет на община Стрелча, Общинския съвет
Р Е Ш И:
1. Приема бюджета на Община Стрелча за 2026 година както следва:
1.1      По  приходите в размер на 7 292 539 евро, съгласно Приложения № 1, в т.ч.:

1.1.1    Приходи за делегирани от държавата дейности в размер на  3 896 388   евро в т.ч.:

· Неданъчни приходи в размер на  22 840 евро;
· Обща субсидия за делегирани от държавата дейности в размер на  3 264 612  евро;
· Временни безлихвени заеми между бюджетни сметки и сметки за ЕС 18 117 евро; 
· Събрани средства и извършени плащания от/за сметки за средствата от ЕС 

(- 43 973 )  евро;

· Преходен остатък от 2025  година в размер на   634 792 евро , разпределен съгласно Приложение № 4.
1.1.2    Приходи за местни дейности в размер  3 396 151    евро, в т.ч.:

· Данъчни приходи в размер   239 760  евро;
· Неданъчни приходи в размер на  1 375 886 евро;
· Обща изравнителна субсидия в размер на  426 400 евро;
· Трансфер за зимно поддържане и снегопочистване в размер на  14 400 евро;
· Целева субсидия за капиталови разходи за местни дейности в размер на 268 000  евро;
· Получени от общини целеви трансфери от ЦБ  58 700  евро;
· Трансфери между бюджети  (-  77 593 ) евро;
· Погашения по дългосрочни заеми и банки в страната (-  59 900  ) евро;

· Погашения по дългосрочни заеми от други лица в страната (- 29 900  ) евро;

· Погашения по финансов лизинг и търговски кредит (-   25 833 ) евро;
· Преходен остатък от 2025 година в размер на  445 661 евро, разпределен съгласно Приложение № 4.
1.2    По разходите в размер на 7 292 539 евро, разпределени по функции, дейности и параграфи, съгласно Приложения № 2 и 3.
1.2.1. За делегирани от държавата дейности в размер на 3 896 388 евро в т.ч. резерв за непредвидени и/или неотложни разходи в размер на 23 635 евро.
1.2.2. За дофинансиране на делегираните от държавата дейности в размер на 28 576 евро.

1.2.3. За местни дейности в размер на 3 367 575 евро.
2. Приема разчет за финансиране на капиталовите разходи за 2026 година (поименен списък по обекти, видове разходи и източници на финансиране) съгласно Приложение № 5, като:
2.1. Одобрява разпределението на целевата субсидия за капиталови разходи съгласно Приложение № 5;
2.2. Приема разчет за разходите, финансирани с приходи от постъпления от продажба на общински нефинансови активи съгласно Приложение № 6.
3. Утвърждава разходите за заплати през 2026 година, без звената от системата на народната просвета, които прилагат системата на делегирани бюджети, съгласно Приложение № 9.
4. Утвърждава разчета за целеви разходи и субсидии, както следва за:

4.1. Членски внос в размер на 5 992 евро.

4.2. Обезщетения и помощи по решения на Общински съвет в размер на 20 685 евро, в т.ч.:
· За новородени деца – 8 000 евро;
· За стимулиране на даровити ученици – 1 500 евро;
· За погребения - 1 000 евро. Помощта включва разходите за: издаване на смъртен акт, ковчег, превоз на покойника, надгробен знак, изкопаване и заравяне на гроба или кремиране и се предоставя за лица, починали на територията на община Стрелча – самотни, без близки и роднини, бездомни, безпризорни, настанени в заведения за социални услуги и регистрирани в службите за социално подпомагане;

· Други текущи трансфери за домакинства – 10 185 евро.

4.3. Субсидии за:
· Читалища – съгласно Приложение № 7;
· Спортни клубове  7 200 евро.
5. Приема следните лимити за разходи:

5.1. СБКО в размер на 3 % от средства за работна заплата на заетите по трудови правоотношения;
5.2. Представителни разходи на кмета на община Стрелча до 3 на сто от общия годишен размер на издръжка на дейност „Общинска администрация“.
6. Утвърждава списък на длъжностите и на лицата, които имат право на транспортни разноски за пътуване от местоживеенето до местоработата и обратно съгласно Приложение № 8.
Размерът на компенсацията с бюджетни средства за пътни разходи на работниците и служителите за междуселищен транспорт е 100 на сто от цените на абонаментните карти за пътуване във втора класа по железопътния транспорт и 85 на сто - по автомобилния транспорт за автобус от местоживеенето им до местоработата в друго населено място и обратно. 

7. Утвърждава разходите, целите по приходите и числеността на щатния и извънщатен персонал на общинските предприятия съгласно Приложения № 10, 11 и 12.
8. Одобрява индикативен годишен разчет за сметките за средства от Европейския съюз съгласно Приложение № 13 и 13а.
9. Одобрява актуализираната бюджетна прогноза за местните дейности за периода 2025-2028 година съгласно Приложение № 15.
10. Определя второстепенните разпоредители с бюджет съгласно Приложение № 16.
11. Определя максимален размер на дълга, както следва:
11.1. Максимален размер на новия общински дълг за 2026 година в размер на 233 503 евро;
11.2. Общинските гаранции, които може да бъдат издадени през 2026 година в размер на 83 802 евро .

12. Определя максимален размер на новите задължения за разходи, които могат да бъдат натрупани през 2026 година, като наличните към края на годината задължения за разходи не могат да надвишават 15 % от средногодишния размер на отчетените разходи за последните четири години в размер на 576 601 евро.
13. Одобрява максимален размер на ангажиментите за разходи, които могат да бъдат поети през 2026 година, като наличните към края на годината ангажименти за разходи не могат да надхвърлят 50 % от средногодишния размер на отчетените разходи за последните четири години  на основание чл.94, ал.3, т. 2 от ЗПФ в размер на 2 594 704 евро.
14. Определя размера на просрочените задължения от 2025 година, които ще бъдат разплатени от бюджета за 2026 година, съгласно приложение № 14.
15. Определя размера на просрочените вземания, които се предвижда да бъдат събрани през 2026 година съгласно приложение № 14а.
16. Одобрява разходи по определени показатели на населените места с. Дюлево, с. Смилец, с. Блатница и с. Свобода в рамките на общия бюджет на общината съгласно приложения № 19, 20, 21 и 22.
17. Общинският съвет дава на кмета на община Стрелча за 2026 година правомощия да извършва компенсирани промени:

17.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

17.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите;
17.3. Разходната част на бюджета за сметка на резерва за непредвидени и/или неотложни разходи;
17.4. Да отразява служебно промените по общинския бюджет с размера на постъпилите средства от дарения и спонсорства, в съответствие с волята на дарителите и спонсорите.
18. Възлага на кмета: 

18.1. Да определи бюджетите на второстепенните разпоредители с бюджет;
18.2. Да утвърди бюджетите на второстепенните разпоредители с бюджет;
18.3. Да организира разпределението на бюджета по тримесечия и да утвърди разпределението;
18.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи;
18.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях;
18.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

19. Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

19.1. За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2026 година;
19.2. При предоставянето на временни безлихвени заеми от временно свободи средства по общинския бюджет да се спазват изискванията на чл. 126 от ЗПФ;
19.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

20. Упълномощава кмета:

20.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие;
20.2. Да кандидатства за средства от централния бюджет и други източници за финансирани и за съфинансиране на общински програми и проекти.

21. Одобрява разходи „Текущи ремонти“ по Приложение № 18. 
22. Приема за сведение Протокола от публичното обсъждане на бюджета, съгласно Приложение № 23.
  Поименно гласуване

	име
	за
	против
	въздържал се

	Веселин Илинов Попов
	· 
	-
	-

	Дело Стоянов Делов
	· 
	-
	-

	Иван Николов Радев   
	· 
	-
	-

	Иванка Николова Илиева  
	· 
	-
	-

	Мария Велева Илиева
	· 
	-
	-

	Никола Кунчев Николов
	· 
	-
	-

	Николай Иванов Николов
	-
	-
	-

	Панка Стоянова Козарекова
	· 
	-
	-

	Рашко Динчев Генчев
	· 
	-
	-

	Соня Христова Нешева
	· 
	-
	-

	Таня Ганчева Генова
	· 
	-
	-


	общ брой
	присъствали
	за
	против
	въздържали се

	11
	10
	10
	0
	0


Приема се!
                                                                                             ПРЕДСЕДАТЕЛ НА ОБС:/п/
                                                                            ИНЖ. РАШКО ГЕНЧЕВ
Вярно с оригинала!
